**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. június 28-án tartandó**

**rendes ülésére**

Az előterjesztés tárgya: **Közétkeztetéssel összefüggő szerződések utólagos jóváhagyásáról**

Melléklet: 2 db

Az előterjesztés előadója: Sipos Ibolya alpolgármester

Az előterjesztés témafelelőse: Erdei Kolett köztisztviselő

Az előterjesztés ügyiratszáma: TPH/2906/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 30. pontja értelmében |

Az ülésre meghívni javasolt szervek, személyek:

|  |  |  |
| --- | --- | --- |
| Gaszperné Román Margit | Nyíregyházai Tankerületi Központ igazgatója | nyiregyhazaitk@kk.gov.hu |
| Gáll Antalné | Tiszavasvári Közétkeztetési Nonprofit Kft. ügyvezetője | kozetkeztetes@tiszavasvari.hu |

Egyéb megjegyzés: nincs

Tiszavasvári, 2018. június 14.

**Erdei Kolett**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

**- a Képviselő-testülethez -**

**Közétkeztetéssel összefüggő szerződések utólagos jóváhagyásáról**

**Tisztelt Képviselő-testület!**

**Előzmények:**

**Tiszavasvári Város Önkormányzata Képviselő-testülete a 97/2018. (IV.26) Kt. számú határozatában elfogadta** a Tiszavasvári Város Önkormányzata és a Nyíregyházi Tankerületi Központ jogelődje közötti vagyonkezelési szerződés módosítását, **miszerint 2018. május 1. napjával az alábbi konyhák**

* ***2795/3 hrsz****-ú, a valóságban 4440 Tiszavasvári. Ifjúság u. 8. szám alatti ingatlanegységben található főzőkonyhát, a hozzá tartozó tároló- és főzőhelyiségekkel, az ott lévő berendezésekkel együtt,* ***összesen: 255,07 m2.***
* ***822/2/A/2 hrsz****-ú, a valóságban 4440 Tiszavasvári, Vasvári P. u. 95. szám alatti ingatlanegységet* ***teljes egészében****.*
* ***2385 hrsz****-ú, a valóságban 4440 Tiszavasvári, Hétvezér u. 19. szám alatti ingatlanegységben található tálalókonyhát****, összesen: 135 m2***

**visszaadásra kerültek az önkormányzat részére.**

1. **Közétkeztetési feladatok ellátásról szóló megállapodás megszüntetetése**

**Fentiek miatt a vagyonkezelési szerződés módosítása magával vonta a** - Tiszavasvári Város Önkormányzata és a Nyíregyházi Tankerületi Központ jogelődje között, valamint a Tiszavasvári Város Közétkeztetési Nonprofit Kft. és a Tiszavasvári Váci Mihály Gimnázium között 2015. november 4. napján létrejött **- közétkeztetési feladatok ellátásról szóló négyoldalú megállapodás 2018. április 30. napjával Felek közös megegyezéssel történő megszüntetését.** A megszüntető okirat a határozat-tervezet 1. számú mellékletét képezi.

Mindezek alapján megkérem a Képviselő-testületet, hogy a határozat-tervezet mellékletében található megszüntető okiratot utólagosan hagyja jóvá.

1. **Használati szerződés megkötése a visszavett ingatlanrészekre vonatkozóan**

A vagyonkezelési szerződés módosítása során a **visszavett ingatlanrészek tekintetében Tiszavasvári Város Önkormányzata használati szerződést kötött a Tiszavasvári Közétkeztetési Nonprofit Kft.-vel,** mivel az önkormányzat a **Tiszavasvári Közétkeztetési Nonprofit Kft. útján látja el a gyermekétkeztetést.** A visszavett ingatlanrészeket a **Közétkeztetési Kft. közétkeztetési feladatok ellátáshoz használja.**

**A közétkeztetési feladat ellátásának megfelelő és folyamatos biztosítása érdekében az** ingatlanrészek visszavételét követően **szükséges volt a használati szerződés megkötése,** emiatt kérem a Tisztelt Képviselő-testületet, hogy a határozat-tervezet 2. számú mellékletében szereplő használati szerződést utólagosan jóváhagyni szíveskedjen.

Tiszavasvári, 2018. június 14.

**Sipos Ibolya**

**általános helyettesítésre megbízott**

**alpolgármester**

**határozat-tervezet**

**Tiszavasvári Város Önkormányzata  
KÉPVISELŐ-TESTÜLETÉNEK**

**…/2018. (…...) Kt. sz.**

**határozata**

**Közétkeztetéssel összefüggő szerződések utólagos jóváhagyásáról**

Tiszavasvári Város Önkormányzata Képviselő-testületea Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárvaaz alábbi döntést hozza:


**Utólagosan jóváhagyja**:


1. a Tiszavasvári Város Önkormányzata és a Nyíregyházi Tankerületi Központ jogelődje között, valamint a Tiszavasvári Város Közétkeztetési Nonprofit Kft. és a Tiszavasvári Váci Mihály Gimnázium között 2015. november 4. napján létrejött **- közétkeztetési feladatok ellátásról szóló négyoldalú megállapodás 2018. április 30. napjával közös megegyezéssel történő megszüntetését** a határozat 1. számú mellékletét képező tartalom szerint.
2. Tiszavasvári Város Önkormányzata és Tiszavasvári Közétkeztetési Nonprofit Kft. között **közétkeztetési feladatok ellátása érdekében 2018. május 2. napján létrejött használati szerződést a határozat 2. számú mellékletét képező tartalommal.**

**Határidő**: azonnal  **Felelős:** Sipos Ibolya általános helyettesítésre

megbízott alpolgármester

***…./2018. (……) Kt. számú határozat 1. számú melléklete***





***…./2018. (……) Kt. számú határozat 2. számú melléklete***

